b'\n_START_ARTICLE_\n\xc5\xbdanil Tataj - \xc5\xbdak\n_START_SECTION_\n\xc5\xbdivljenjepis\n_START_PARAGRAPH_\nKon\xc4\x8dal je srednjo pedago\xc5\xa1ko glasbeno \xc5\xa1olo v Reki, smer violina, viola. Sicer je multi-in\xc5\xa1trumentalist. Vokalne tehnike se je priu\xc4\x8dil pri svoji mami Petji Todorovi - Tataj, znani pijanistki in vokalni pedagoginji._NEWLINE_Svojo bogato vokalno glasbeno kariero je za\xc4\x8del sredi 80-ih let z re\xc5\xa1ko rock skupino Jersey. Z njimi je za takratni Jugoton posnel album Pustite Da \xc5\xbdivim. Nastopali so po celi biv\xc5\xa1i Jugoslaviji in dobivali \xc5\xa1tevilne nagrade na razli\xc4\x8dnih rock festivalih._NEWLINE_Met leti 1988 in 1991 je igral v HNK Ivan Zajc, kot violinist v orkestru opere._NEWLINE_V za\xc4\x8detku 90-ih je skupina Jersey prenehala z delovanjem, ker so \xc5\xbdaka, ki je bil \xc5\xbee takrat znan po svojih neverjetnih vokalnih sposobnostih, k sodelovanju povabili legendarni rokerji iz skupine Divlje Jagode. Posneli so album Magic Love z namenom, da bo objavljen na evropskom tr\xc5\xbei\xc5\xa1\xc4\x8du. _NEWLINE_Zaradi vojne so Divlje Jagode prenehali z delovanjem in \xc5\xbdak se je pridru\xc5\xbeil kultni slovenski skupini Mary Rose. Z njimi je uspe\xc5\xa1no koncertiral in pripravljal plo\xc5\xa1\xc4\x8do Pleasure & Pain, ki pa zaradi po\xc5\xbeara v studiu Tivoli ni iz\xc5\xa1la. Skupina je za nekaj let prenehala z delovanjem._NEWLINE_V za\xc4\x8detku leta 1994 je v Nem\xc4\x8diji kot vokalist sodeloval na skupnem projektu znanih evropskih rock skupin Helloween in Gamma Ray, poimenovanem Gunhead ter z biv\xc5\xa1im kitaristom skupine Crvena Jabuka, Zoranom \xc5\xa0erbed\xc5\xbeijo ustvarjal projekt MADCAP LAF\'._NEWLINE_Leta 1995 in 1996 je kot vokalist in instrumentalist sodeloval pri dveh albumih slovenske skupine Turbo, The Power Of Metal ter A Glimpse Of Home._NEWLINE_V drugi polovici leta 1995 je na hrva\xc5\xa1kem osnoval skupino AQUA in izdal istoimenski album._NEWLINE_Vrnitev v Divlje Jagode je oznanil z velikim koncertom Finale top 1000 na stuttgartskem hipodromu. Koncert so v \xc5\xbeivo predvajali SDR 3, MTV ter druge znane evropske televizije in radio postaje. S skupino je do leta 1999 uspe\xc5\xa1no koncertiral po Evropi in posnel album Sto Vjekova._NEWLINE_Sredi leta 1999 je posnel svoj prvi solo album in z nekaterimi pesmimi nastopal na festivalih, kot so Splitski, Neumski in drugi._NEWLINE_Konec leta 1999 je iz\xc5\xa1el njegov avtorski simfoni\xc4\x8dni album z naslovom Bo\xc5\xbei\xc4\x87ne Pjesme._NEWLINE_V letu 2000 se je kot vokalist pridru\xc5\xbeil dvema slovenskima cover bandoma, \xc4\x8crna Gradnja in Ambasada._NEWLINE_Zaradi \xc5\xbeelje po igranju in ustvarjanju avtorske glasbe leta 2003 z Ekijem Alilovskim ponovno obudita skupino Mary Rose, ki leta 2006 izda album Feniks._NEWLINE_Leta 2006 v sodelovanju z znano re\xc5\xa1ko pevko osnujeta vokalno instrumentalno jazzy skupino Norne, v kateri \xc5\xbdak igra bass kitaro. Skupina izvaja priredbe v razli\xc4\x8dnih svetovnih jezikih._NEWLINE_V letu 2013 se pridru\xc5\xbei slovenski heavy metal skupini Black Diamond, ki je izdala album Last Man Standing, za katerega je \xc5\xbdak prispeval ve\xc4\x8dino vokalov._NEWLINE_\xc5\xbdak leta 2019 osnuje tudi svojo "solo" skupino, ki pod imenom \xc5\xbdanil Tataj - \xc5\xbdak deluje v njegovi rodni Reki. V istem letu izdajo dva singla, Prosule Se Divlje Jagode ter Ti\xc5\xa1ina, \xc5\xa1e v istem letu pa izide tudi tretji singl Na Putu Za Raj._NEWLINE_Leto 2019 pa je prelomno tudi za Mary Rose, saj ti po mnogih letih, zaznamovanih s zdravstvenimi te\xc5\xbeavami svojih \xc4\x8dlanov, 17. maja vendarle izdajo svoj dolgo pri\xc4\x8dakovani tretji album Resni\xc4\x8den Svet. Izdaja albuma je pospremljena s spektakularnim koncertom v Postojni, ki za seboj pusti navdu\xc5\xa1eno mno\xc5\xbeico obo\xc5\xbeevalcev, kateri upajo, da je bil ta koncert \xc5\xa1ele za\xc4\x8detek velikega povratka ene najlegendarnej\xc5\xa1ih slovenskih skupin._NEWLINE_Trenutno je \xc4\x8dlan skupin Mary Rose, \xc5\xbdanil Tataj - \xc5\xbdak, Black Diamond,  ter Eros Ramazotti Cover Band (ERCB), kot vokalni pedagog pa je zaposlen na re\xc5\xa1ki glasbeni \xc5\xa1oli Studio Maraton.'